
ROMÂNIA

JUDEŢUL VRANCEA           

CONSILIUL LOCAL

AL MUNICIPIULUI FOCŞANI

HOTĂRÂRE 
       Privind,  transformarea in statul de functii al Teatrului Municipal Focsani a şase

                     posturi, în vederea promovării persoanelor încadrate pe aceste posturi care

                     îndeplinesc condiţiile de promovare    

        Consiliul Local al Municipiului Focsani, judetul Vrancea, întrunit în şedinţa ordinară;

       -analizând Proiectul de hotărâre iniţiat de domnul Primar al Municipiului Focşani, raportul Direcţiei resurse umane şi coordonare unităţi subordonate, înregistrat la nr. 60359/16.11.2011 prin   care   se   transformarea in statul de functii al Teatrului Municipal Focsani a şase posturi, în vederea promovării persoanelor încadrate pe aceste posturi care îndeplinesc condiţiile de promovare şi văzând avizul favorabil al comisiei pentru buget, finanţe, investiţii, liberă iniţiativă, economic şi servicii publice ; 
- in conformitate cu prevederile art. 26, alin. (1), (2), (3), (4), (5) şi (6) din Legea – cadru nr. 284/2010  privind salarizarea unitară a personalului plătit din fonduri publice şi Dispoziţiei Primarului Municipiului Focşani nr. 1290/21.04.2011 privind aprobarea Regulamentului de organizare şi desfăşurare a examenului de promovare în grade sau trepte profesionale a personalului contractual din cadrul aparatului de specialitate al Primarului Municipiului Focsani şi instituţiilor sau autorităţilor aflate în subordine, coordonare ori sub autoritatea Consiliului Local al Municipiului Focşani;
- văzând adresa nr. 287/15.11.2011 a Teatrului Municipal Focşani;

- în baza art. 36, alin.(2), lit. „a” si  alin.(3), lit.”b” şi in temeiul art.45, alin. (1)  din Legea nr. 215/2001  privind  administraţia publica locala, republicata in anul 2007, cu modificările şi completările ulterioare;  

HOTĂRĂŞTE:
Art. 1. Transformarea în statul de funcţii al Teatrului Municipal Focsani a şase  posturi, în vederea promovării  persoanelor încadrate pe aceste posturi care îndeplinesc condiţiile de promovare, după cum urmează:

-transformarea postului de consultant artistic gradul II, studii superioare din cadrul Compartimentului artistic, în post de consultant artistic gradul I, studii superioare.

-transformarea a două posturi de actor gradul II, studii superioare din cadrul Compartimentului artistic  în posturi de actor gradul I, studii superioare. 

-transformarea postului de economist gradul II, studii superioare din cadrul Compartimentului financiar, contabilitate, personal, în post de economist gradul I, studii superioare.

-transformarea postului de inspector de specialitate gradul III, studii superioare din cadrul Compartimentului financiar, contabilitate, personal, în post de inspector de specialitate gradul II, studii superioare.

-transformarea postului de referent de specialitate, gradul III, studii superioare din cadrul Compartimentului financiar, contabilitate, personal, în post de referent de specialitate, gradul II.
         Art. 2. Anexa nr. 2 la Hotărârea Consiliului Local al Municipiului Focsani nr. 206/05.08.2010 privind aprobarea organigramei, statului de funcţii şi numărului de personal pentru Teatrul Municipal Focsani, cu modificările şi completările ulterioare, se modifică corespunzator.    
 Art. 3. Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului Municipiului Focşani, care va asigura executarea acesteia  prin Direcţia administraţie publică locală, Direcţia resurse umane şi coordonare unităţi subordonate, Direcţia economică şi Teatrul Municipal Focşani.

